FC Nordsjælland meddeler, at klubben har sikret sig Mads Døhr Thychosen, som kommer til klubben fra FC Midtjylland.

For anden gang i dette transfervindue har FC Nordsjælland hentet forstærkning til forsvaret i FC Midtjylland.

FCN hentede først Kian Hansen, og nu er Mads Døhr Thychosen ny mand i den nordsjællandske klub.

FC Nordsjælland oplyser, at højrebacken kommer til klubben på en kontrakt, som løber frem til sommeren 2023.

Den 22-årige back nåede 37 officielle kampe for FCM og har desuden spillet 19 kampe for AC Horsens. Han står i alt noteret for 39 Superliga-kampe.